WHO has said, do not eat cabbage as it will increase the chance of coronavirus infection.
कोरोना वायरस के चलते सोशल मीडिया पर एक पोस्ट वायरल होना शुरू हो गई है. पोस्ट में पत्तागोभी न खाने की सलाह दी जा रही है. साथ ही ये दावा भी किया जा रहा है कि विश्व स्वास्थ्य संगठन (WHO) ने पत्तागोभी में कोरोना वायरस के सबसे ज़्यादा समय तक ठहरने की बात कही है., पोस्ट  में लिखा है -  "पत्तागोभी हो सके तो मत खाना, ठीक सुना आपने WHO की रिपोर्ट के अनुसार पत्तागोभी की परत में Corona Virus सबसे ज़्यादा समय ठहर रहा है. जहां बाक़ी जगह यह virus 9-12 घंटे ठहर रहा है वहीं पत्ता गोभी में यह virus 30 घंटे से अधिक ठहर रहा है. सभी शहर के लोगों से निवेदन है कि पत्तागोभी से दूरी बनाएं.", , क्या है सच?, वायरल पोस्ट में किया जा रहा दावा गलत है. कोरोना वायरस के चलते WHO ने पत्तागोभी को लेकर ऐसी कोई बात नहीं कही है. अब तक ऐसी कोई रिसर्च या प्रमाण भी सामने नहीं आया है जो ये कहता हो कि पत्तागोभी में कोरोना वायरस सबसे ज़्यादा देर तक ठहरता है. कोरोना से बचने के लिए WHO की गाइडलाइंस को यहां देखा जा सकता है., हालांकि कुछ रिपोर्ट्स  में विशेषज्ञों का हवाला देते हुए कहा गया है कि पत्तागोभी में टेपवॉर्म का लार्वा पाया जाता है. इसे ठीक से पका कर ना खाने पर ये शरीर में पहुंच सकता है, जिससे इंसान के बीमार होने की संभावना है . लेकिन अभी तक कहीं पर भी ये नहीं कहा गया कि पत्तागोभी में कोरोना वायरस सबसे ज्यादा समय के लिए ठहरता है., जितने कौवे उतनी बड़ी झूठ, Copyright© 2020 T.V. Today Network Limited. For reprint rights: Syndications Today.
फैक्ट चेक: पत्तागोभी खाने से कोरोना वायरस का नहीं है कोई लेना देना  - Fact check corona virus is not related to eating cabbage - AajTak